
Gêm fwrdd y dyfodol
Adnoddau
Deis cyffredin
cownteri (mae’n bosib defnyddio darnau arian yn lle cownteri plastig)
Dull
Y dysgwyr i chwarae mewn parau efo un deis rhwng 2.
Mae’r dysgwyr yn rholio deis a’r person sydd â’r rhif uchaf sy’n cael cychwyn cyntaf.   Mae’n rholio’r deis ac yn mynd ymlaen y nifer o sgwariau a oedd ar y deis.  Cofiwch eu hatgoffa i gyfrif yn Gymraeg, os medrant, wrth symud ymlaen.  Yna mae’r dysgwr yn cyfieithu’r geiriau.
Y dasg yn y gêm hon yw i greu brawddegau yn defnyddio’r eirfa a ddysgwyd yn y wers (Dw i’n mynd i + Treiglad Meddal, Dw i’n meddwl /gorod/gostio heb Dreiglad Meddal).  
Os ydych chi’n meddwl y bydd y dysgwyr yn cael trafferth efo’r eirfa ewch drosto gyntaf fel grŵp.  Os ydynt yn eitha da gadewch iddynt ddyfalu ystyr y lluniau eu hunain.
Dyma eirfa bosib ar gyfer y lluniau, er y gallai unrhyw air sy’n gwneud synnwyr fod yn ddilys:
· golchi’r llestri
· hwfro / gwneud y gwaith tŷ
· papuro
· peintio
· mynd i’r sinema / gwylio ffilm
· chwarae/canu’r piano
· chwarae pêl-droed
· gwylio’r teledu
· canu
· brwsio’r llawr / gwneud y gwaith tŷ / cnau’r tŷ / llnau’r tŷ
· mynd i gyfarfod / siarad
· chwarae
· chwarae / canu’r gitâr / perfformio mewn cyngerdd roc
· smwddio
· yfed cwrw / mynd i’r dafarn
· dwstio
· siopa
· garddio / gweithio yn yr ardd
· nofio
· rhedeg
· mynd i’r sŵ / gweld giraff
Mae’n bosib cael sawl amrywiaeth ar y gêm.  Gallai un dysgwr ofyn ‘Be dach chi’n mynd i neud nos Sadwrn?’ ayb cyn i’r dysgwr arall greu ateb yn ôl y llun.
Gallai un dysgwr ofyn ‘Dach chi’n mynd i / meddwl / gorod / gostio ....’ yr hyn y mae’r llun yn ei awgrymu a’r partner yn ateb yn gadarnhaol.
Unwaith y bydd y dysgwyr wedi dysgu ‘Mi fydda i’n ‘  bydd yn bosib gwneud brawddegau yn defnyddio’r ffurf honno.  Hefyd gallent ymarfer y negyddol. 
[bookmark: _GoBack]Ar ôl dysgu’r ffurfiau i gyd mae’n bosib chwarae’r gêm efo deis rhagenwau ac ymarfer Mi fyddwn ni’n / Mi fyddan nhw’n ayb.  Mae’r eirfa ar y gêm yn barod i’r perwyl hwnnw.







